b'\n_START_ARTICLE_\nPamantasang Johns Hopkins\n_START_PARAGRAPH_\nAng Pamantasang\xc2\xa0 Johns Hopkins (karaniwang tinutukoy bilang Johns Hopkins o\xc2\xa0JHU; Ingles: Johns Hopkins University) ay isang Amerikanong pribadong\xc2\xa0unibersidad sa pananaliksik\xc2\xa0sa Baltimore, Maryland. Itinatag noong 1876, ang unibersidad ay ipinangalan sa una nitong tagapagtangkilik, ang Amerikanong negosyante, abolisyonista, at pilantropong si\xc2\xa0Johns Hopkins.\xc2\xa0Ang kanyang $7 milyon pamana\xe2\x80\x94kung saan kalahati ay iginawad para sa pagtatatag ng Ospital\xc2\xa0Johns Hopkins\xe2\x80\x94ay ang pinakamalaking regalong pilantropo sa kasaysayan ng Estados Unidos sa panahong iyon. Inadap ng unibersidad ang konsepto ng isang paaralang gradwado mula sa sinaunang\xc2\xa0Unibersidad ng Heidelberg\xc2\xa0sa Alemanya, kaya masasabing ang Johns Hopkins ang unang unibersidad sa pananaliksik sa Estados Unidos._NEWLINE_Ang Johns Hopkins ay isang tagapagtatag na miyembro ng Amerikano Association of Universities (AAU). Ang Unibersidad ay niraranggong ika-10 sa programang undergraduate sa mga pambansang unibersidad, at ika-10 pandaigdigang unibersidad ayon sa\xc2\xa0US News & World Report sa 2018 rankings nito, pati na rin sa\xc2\xa0Times Higher Education World University Rankings kung saan ito ay\xc2\xa0ika-13 sa buong mundo. Sa loob ng higit 140 taon, merong 27 Nobel laureates na konektado sa Johns Hopkins.'